Alex glo dis sy geheime lewe toe hy in die weermag was wat hom inhaal en die rede is vir hierdie ontvoering. Of is dit? Want sy ma blyk ook ’n paar geheime te hê wat vir hiervoor verantwoordelik kan wees ...
In die tradisie van die meesters van misdaadfiksie, soos Ian Rankin, Deon Meyer en Faye Kellerman, verskyn Riana Mouton triomfantelik op die toneel as die eerste vroulike Suid-Afrikaanse speurromanskrywer. Haar uiters gewilde debuutroman, Reuk van die dood,is hartlik deur lesers en resensente ontvang. Sy was op die kortlys vir die ATKV-prys vir spanningsfiksie.
Dit is maklik om jou kind teen die meeste gevare te beskerm. Jy stuur hulle vir swemlesse, hou hulle hande vas as julle die straat oorsteek, en sit valhelms op as julle fietsry.
Naomi van Wyk, MSc Kliniese Sielkunde (US), is ’n geregistreerde kliniese sielkundige. Sy het ’n privaatpraktyk in Stellenbosch en doen werk op die gebied van ouerleiding. Sy bied werkswinkels vir ouers aan oor ’n verskeidenheid onderwerpe, insluitende dissipline en die voorkoming van seksuele misbruik by kinders. Sy dien as ’n kundige op die Your Parenting-webwerf (www.yourparenting.co.za), skryf artikels vir tydskrifte en tree as spreker by verskeie geleenthede op. Naomi kry die meeste van haar ervaring as mamma van twee wonderlike kinders.
Die boek bevat heerlike resepte vir ontbyt, ligte etes, voorgeregte, kitskos, aandetes, bykosse, braaidisse, nageregte, teetyd-versnaperinge en smulgoed vir smulpape. Buiten heerlike resepte is daar ook ’n hele hoop wenke wat kosmaak sommer kinderspeletjies maak.
Baie mense se gejaagde leefstyl maak geriefskos en wegneemetes ’n maklike keuse van eet, maar hierdie eetgewoonte dra mettertyd by tot die oorsake van verskeie gesondheidsprobleme soos oorgewig, hartvaatsiektes, diabetes en maagdermprobleme.
Min moeite is ontwikkel vir die kerngesin, paartjies en enkelinge vir wie kosmaak soos "groot werk" lyk!
Met meer as 100 resepte kan selfs die besigste persoon heerlike geregte in ’n japtrap voorberei met bekende, beskikbare en bekostigbare bestanddele. Die resepte is in eenvoudige taal geskryf sodat jy vir elke dag kan kosmaak en met MIN MOEITE lekker en gesond kan eet vir beter energie en lewenslus!